
Publiskajam iepirkumam
“Kvalitātes vadības sistēmas ieviešana, 
atbilstoši ISO 9001:2015 standarta prasībām”
Identifikācijas Nr. BNKS 2024/26

LĪGUMS Nr. 4-2/122-2024

SIA “Bauskas novada komunālserviss”, vienotais reģistrācijas Nr. 43603011586, juridiskā adrese: Biržu ielā 8a, Bauskā, Bauskas nov., LV3901, kuru uz statūtu pamata pārstāv valdes priekšsēdētājs Dzintars Cāzers un valdes loceklis Uģis Saukums (turpmāk – Pasūtītājs), no vienas puses un
SIA “Sertifika”, reģistrācijas Nr. 40103590524, juridiskā adrese: Brīvības gatve 386 k-1 – 12, Rīga, LV-1024, , kuru pārstāv tās valdes locekle Jekaterina Karpenko, turpmāk – Izpildītājs, no otras puses,
abi kopā un katrs atsevišķi turpmāk šī līguma tekstā saukti - Puses, pamatojoties uz SIA “Bauskas novada komunālserviss” rīkotā iepirkuma Publisko iepirkumu likuma 9. panta kārtībā Nr. BNKS 2024/26“ Kvalitātes vadības sistēmas ieviešana, atbilstoši ISO 9001:2015 standarta prasībām”, turpmāk - Iepirkums, rezultātiem SIA “Sertifika” iesniegto piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Pasūtītājs uzdod un Izpildītājs par Līgumā noteikto atlīdzību ar saviem spēkiem, resursiem un līdzekļiem apņemas veikt Kvalitātes vadības sistēmas ieviešanu, atbilstoši ISO 9001:2015 standarta prasībām  (turpmāk - Darbs) saskaņā ar normatīvo aktu prasībām, Līgumu un Tehnisko specifikāciju un darba uzdevumu (1. pielikums), Finanšu piedāvājumu (2. pielikums) un Izpildītāja vadošo speciālistu saraksts (3. pielikums) kas ir neatņemamas Līguma sastāvdaļas.

2. PUŠU SAISTĪBAS
2.1. Izpildītājs apņemas:
2.1.1. veikt Darbu 36 mēnešu laikā no līguma noslēgšanas brīža.
2.1.2. veikt Darbu atbilstoši Darba uzdevums prasībām;
2.1.3. nodrošināt Līguma izpildi ar nepieciešamajiem materiāliem, darbaspēku;
2.1.4. izpildot Darbu, ievērot visas Latvijas Republikas spēkā esošajos normatīvajos aktos noteiktās prasības;
2.1.5. jebkurā laikā pēc Pasūtītāja pieprasījuma sniegt atskaiti par Darba gaitu;
2.1.6. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai Darba izpildei Līgumā noteiktajā termiņā;
2.1.7. ar Darba nodošanas – pieņemšanas aktu nodot Darbu Pasūtītājam;
2.1.7.1 Darbs tiek uzskatīts par pabeigtu, kad Izpildītājs nodos visus izstrādātus kvalitātes dokumentus: rokasgrāmata, procedūras, veidlapas, personāla apmācību sertifikātus, kā arī sagatavo Lietotāju sertifikācijas auditam, kuru veiks kompetentā institūcija un izsniegs atbildošu sertifikātu. Līgums neparedz izmaksas, par Lietotāja pārstāvēšanu sertifikācijas auditā. 
2.1.8. kompensēt izdevumus pēc to faktiskiem apmēriem, kas Pasūtītājam radušies Izpildītāja vai viņa iesaistītās trešās personas vainas vai neuzmanības dēļ 10 (desmit) darbdienu laikā no Pasūtītāja pretenzijas nosūtīšanas dienas.
2.2. Pasūtītājs apņemas:
2.2.1. izsniegt Izpildītājam visu Pasūtītāja rīcībā esošo informāciju, kas nepieciešama Darba veikšanai;
2.2.2. ar Darba nodošanas – pieņemšanas aktu pieņemt Darbu, ja tas atbilst Līguma noteikumiem;
2.2.3. veikt Līgumā paredzētos maksājumus.

3. DARBA NODOŠANAS - PIEŅEMŠANAS KĀRTĪBA
3.1. Darbs tiek pieņemts ar Darba nodošanas – pieņemšanas aktu, kuru sagatavo Izpildītājs, iesniedz Pasūtītājam un paraksta abas Puses.
3.2. Ja Pasūtītājs 10 (desmit) darbdienu laikā no Darba nodošanas – pieņemšanas akta saņemšanas izvirza pamatotas pretenzijas par Darba kvalitāti, tad Pasūtītājs ir tiesīgs neparakstīt Darba nodošanas – pieņemšanas aktu, un Izpildītājam nekavējoties, Pasūtītāja norādītajā termiņā, ir jānovērš pieļautās kļūdas un neprecizitātes.

4. LĪGUMCENA UN NORĒĶINU KĀRTĪBA
4.1. Par savlaicīgu un kvalitatīvi izpildītu Darbu Pasūtītājs maksā Izpildītājam līgumcenu saskaņā ar Finanšu piedāvājumu 9000.00 eiro (deviņi tūkstoši eiro un 00 centi) apmērā bez pievienotās vērtības nodokļa, pievienotās vērtības nodoklis 1890.00 eiro (viens tūkstotis astoņi simti deviņdesmit eiro un 00 centi), kopējā līgumcena 10890.00 eiro (desmit tūkstoši astoņi simti deviņdesmit eiro un 00 centi). Pievienotās vērtības nodokļa samaksa tiek veikta Latvijas Republikas normatīvajos aktos noteiktajā kārtībā.
4.2. Līgumcenā ietverti visi nodokļi, izņemot pievienotās vērtības nodokli, un nodevas, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros. Pasūtītājs ir tiesīgs ieturēt piemēroto līgumsodu, veicot rēķina samaksu.
4.3. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
4.4. Samaksa tiek veikta šādā kārtībā: 
4.4.1. avansa maksājums 30% apmērā no Līguma 4.1. punktā norādītās kopējās līgumcenas 10 (desmit) darba dienu laikā no Līguma spēkā stāšanās dienas un rēķina saņemšanas; 
4.4.2. atlikusī summa 10 (desmit) darba dienu laikā pēc pieņemšanas – nodošanas akta abpusējas parakstīšanas un rēķina iesniegšanas. 
4.4.3. Katru mēnesi (13 mēnešu laikā) 692,32 euro (seši simti deviņdesmit divi euro un 0 centi) apmērā bez pievienotās vērtības nodokļa. Samaksa notiek 10 (desmit) darba dienu laikā pēc rēķina pieņemšanas. 


5. PERSONĀLA NOMAIŅAS UN PIESAISTES KĀRTĪBA
5.1. Izpildītājs nav tiesīgs bez saskaņošanas ar Pasūtītāju veikt Līguma 3. pielikumā norādītā personāla un apakšuzņēmēju nomaiņu, kā arī papildu apakšuzņēmēju un personāla iesaisti Līguma izpildē. 
5.2. Pasūtītājs nepiekrīt personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5.3. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
5.4. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
5.5. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
5.6. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
5.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
5.9. Pasūtītājs pieņem lēmumu atļaut vai atteikt personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem. 
5.10. Izpildītājs ir atbildīgs par to, lai noteikumus par Līguma izpildē iesaistītā personāla un apakšuzņēmēju maiņu ievēro arī tā iesaistītie apakšuzņēmēji.
5.11. Izpildītājs nav tiesīgs bez saskaņošanas ar Pasūtītāju veikt iepirkuma procedūrā Izpildītāja iesniegtajā piedāvājumā (turpmāk – Piedāvājums) norādītā personāla nomaiņu Līguma izpildē. 
5.12. Pasūtītājs nepiekrīt Piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām.
5.13. Pasūtītājs pieņem lēmumu atļaut vai atteikt Izpildītāja personāla nomaiņu Līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Izpildītāju.
5.14. Ja Izpildītājs neievēro Līguma 5. sadaļā noteikto iesaistītā personāla nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līgumā noteiktais Darba izpildes termiņš netiek pagarināts.

6. FIZISKO PERSONU DATU APSTRĀDE
6.1. Līguma ietvaros Pasūtītājs kā pārzinis Eiropas Parlamenta un Padomes regulas 
Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic Izpildītājam kā personas datu apstrādātājam fizisko personu datu (turpmāk – personas dati) apstrādi, kas nepieciešama no Līguma izrietošo saistību pienācīgai izpildei un saistīta ar Darba izpildi (turpmāk – personas datu apstrādes mērķis).
6.2. Izpildītājam ir tiesības izmantot saņemtos personas datus tikai personas datu apstrādes mērķa sasniegšanai tam nepieciešamā apjomā un personas datu pareizības pārbaudei, kā arī datu atjaunošanai un/vai labošanai, ja konstatēta personas datu neatbilstība.
6.3. Izpildītājam nav tiesību pārveidot personas datus, ja vien šādu uzdevumu nav devis Pasūtītājs vai tā pilnvarota persona. Ikvienai šādai personas datu pārveidei ir jābūt Izpildītāja fiksētai, norādot pārveides pamatojumu.
6.4. Izpildītājs nedrīkst saņemto informāciju patvaļīgi pārveidot, publicēt, piedalīties tās nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot privātiem, komerciāliem un reklāmas nolūkiem.
6.5. Izpildītājam ir šādi pienākumi:
6.5.1. nodrošināt tehniskās un organizatoriskās prasības fizisko personu datu apstrādē atbilstoši Vispārīgās datu aizsardzības regulas prasībām;
6.5.2. apstrādāt, tajā skaitā izmantot un kārtot personas datus, tikai atbilstoši Līgumā noteiktajam personas datu apstrādes mērķim un personas datu aizsardzības jomu reglamentējošo normatīvo aktu prasībām;
6.5.3. nodrošināt, ka Izpildītāja darbinieki, kuri ir iesaistīti personas datu apstrādē, ir iepazīstināti ar Pasūtītāja un Līguma prasībām personas datu apstrādē un ir apņēmušies ievērot normatīvo aktu prasības personas datu aizsardzības jomā, pildot amata pienākumus un arī pēc darba tiesisko attiecību izbeigšanas;
6.5.4. nodrošināt, ka personas, kuras ir pilnvarotas apstrādāt personas datus, ir apņēmušās rakstiski ievērot konfidencialitāti vai tām ir noteikts attiecīgs pienākums ievērot konfidencialitāti;
6.5.5. rakstiski informēt  un saņemt rakstisku atļauju no Pasūtītāja par cita personas datu apstrādātāja piesaistīšanu vai aizstāšanu;  
6.5.6. darīt pieejamu visu informāciju, kas nepieciešama, lai apliecinātu, ka tiek pildītas normatīvajos aktos paredzētās prasības, un lai ļautu Pasūtītājam veikt revīzijas un pārbaudes par veiktajām personas datu apstrādēm;
6.5.7. nodrošināt, lai personas datiem un to aizsardzībā izmantojamiem tehniskiem resursiem piekļūtu tikai tam pilnvaroti Izpildītāja darbinieki;
6.5.8. izsniegt personas datus trešajām personām tikai normatīvajos aktos noteiktajos gadījumos, iepriekš identificējot informācijas pieprasītāju un izvērtējot informācijas pieprasījuma tiesisko pamatu;
6.5.9. neuzglabāt iegūtos personas datus ilgāk, kā tas nepieciešams Līgumā noteiktajam mērķim;
6.5.10. nekavējoties (ne vēlāk kā 2 (divu) stundu laikā) tiklīdz Izpildītājam kļuvis zināms personas datu aizsardzības pārkāpums, bez nepamatotas kavēšanās ziņot par to Pasūtītājam, ziņojumā iekļaujot šādu informāciju:
6.5.10.1. datumu un laiku, kad noticis (konstatēts) pārkāpums;
6.5.10.2. pārkāpuma aprakstu, tostarp, ja iespējams, attiecīgo personas datu subjektu kategorijas un aptuveno skaitu un attiecīgo personas datu ierakstu kategorijas un aptuveno skaitu, iespējamās sekas;
6.5.10.3. pasākumus, kas veikti pārkāpuma pārvaldīšanai (identificēšanai, novērtēšanai, samazināšanai, kontrolēšanai);
6.5.10.4. atbildīgās personas kontaktinformācija, kurai ziņots par pārkāpumu;
6.5.11. Līguma 6.5.10. punktā noteiktajā gadījumā saglabāt pierādījumus; 
6.5.12. pēc Pasūtītāja pieprasījuma sniegt nepieciešamo informāciju un palīdzību ar atbilstošiem tehniskiem un organizatoriskiem pasākumiem, lai Pasūtītājs varētu izpildīt savu pienākumu, atbildot uz personas datu subjektu pieprasījumiem un personas datu subjekta tiesību īstenošanu.
6.6. Puses vienojas, ka, izbeidzot Darbu, Izpildītājs, ja vien ārējos normatīvajos aktos nav noteikta cita kārtība:
6.6.1. nodod atpakaļ Pasūtītājam visus saņemtos personas datus par pakalpojuma saņēmējiem un to kopijas vai iznīcina visus personas datus;
6.6.2. 5 (piecu) darba dienu laikā pēc Līguma saistību pilnīgas izpildes izdzēš visus personas datus;
6.6.3. rakstiski apliecina Pasūtītājam, ka Līguma 6.6.1. un 6.6.2. punktā noteiktie pienākumi ir izpildīti.

7. PUŠU ATBILDĪBA UN STRĪDU RISINĀŠANAS KĀRTĪBA
7.1. Izpildītājs atbild par izpildītā Darba atbilstību visām Latvijas Republikā spēkā esošajos normatīvajos aktos noteiktām prasībām.
7.2. Par līgumsaistību neizpildi vai nepilnīgu izpildi, Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
7.3. Ja Izpildītājs nepienācīgi pilda Līgumā paredzētās saistības, tai skaitā kavē Līguma 2.1.1. punktā noteikto Darba izpildes termiņu, Izpildītājs maksā Pasūtītājam līgumsodu 1 % (viena procenta) apmērā no līgumcenas (visu uzdotā Darba līgumcena) par katru pārkāpuma dienu, bet ne vairāk kā 10 % (desmit procentus) no līgumcenas.
7.4. Jebkura maksājuma, kas izriet no Līguma, samaksas kavējuma gadījumā, samaksu nesaņēmusī Puse ir tiesīga piemērot otrai Pusei līgumsodu 1 % (viena procenta) apmērā no kavētā maksājuma summas par katru kavējuma darbdienu, bet ne vairāk kā 10 % (desmit procentus) no kavētā maksājuma summas.
7.5. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
7.6. Ja izpildītais Darbs neatbilst Līgumā noteiktajām prasībām, Izpildītājam nekavējoties ir jānovērš pieļautās kļūdas un neprecizitātes un jāiesniedz Pasūtītājam. Pasūtītājs samaksā Izpildītājam tikai par to Darbu, kas ir pienācīgi izpildīts.
7.7. Ja Izpildītājs nespēj veikt Darbu Līgumā noteiktajā kārtībā vai termiņā, Pasūtītājam ir iebildumi par Darba izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darba dienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
7.8. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
7.9. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

8. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
8.1. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā. 
8.2. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
8.3. Pasūtītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes šādos gadījumos:
8.3.1. Izpildītājs nepienācīgi pilda savas Līgumā noteiktās saistības;
8.3.2. Izpildītājs pārkāpj kādu no Līguma noteikumiem, un šāds pārkāpums pēc Pasūtītāja viedokļa var būtiski ietekmēt Izpildītāja spējas pildīt savas saistības saskaņā ar Līgumu;
8.3.3. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar Līgumu;
8.3.4. tiek pasludināts Izpildītāja maksātnespējas process;
8.3.5. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, pārstāvēt tiesīgajai personai vai prokūristam vai personālsabiedrības biedram, ja Izpildītājs ir personālsabiedrība, vai personai, uz kuras iespējām Izpildītājs ir balstījies, lai apliecinātu tā kvalifikācijas atbilstību iepirkuma procedūras dokumentos noteiktajām prasībām) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.3.6. par Līguma noteikumu pārkāpumiem Izpildītājam piemēroto līgumsodu kopsumma veido 10 (desmit) % no kopējās Līgumcenas.
8.4. Ja Pasūtītājs izbeidz Līgumu saskaņā ar 8.3. punktu vai Izpildītājs vienpusēji atkāpjas un izbeidz Līgumu pirms tajā noteikto saistību izpildes, Līgums tiek uzskatīts par izbeigtu datumā, kāds norādīts iepriekš nosūtītā attiecīgās Puses paziņojumā. Šādā gadījumā Izpildītājs atlīdzina Pasūtītājam visus tiešos un netiešos zaudējumus 10 (desmit) darbdienu laikā pēc attiecīga paziņojuma saņemšanas. Pasūtītājs samaksā Izpildītājam tikai par to Darbu, kas ir pienācīgi izpildīts.
8.5. Izpildītājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja un kavē Darba pabeigšanu Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Darba izpildes termiņu. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz termiņa pagarinājumu.
8.6. Neviena no Pusēm neatbild par Līgumā noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
8.7. Katra no Pusēm 3 (trīs) darbdienu laikā informē otru Pusi par iepriekš minētās nepārvaramas varas iestāšanos. Puses savstarpēji vienojas par Līgumā noteikto termiņu pagarināšanu vai Līguma izbeigšanu.
8.8. Izpildītājs 3 (trīs) darbdienu laikā no dienas, kad izmaiņas stājušās spēkā, rakstiski informē Pasūtītāju par izmaiņām Līgumā norādītajos Izpildītāja rekvizītos.
8.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
8.10. Ja nepārvaramas varas apstākļi ilgst ilgāk par vienu mēnesi, Līdzējam ir tiesības vienpusēji izbeigt Līgumu, par to informējot otru Līdzēju

9. Konfidencialitāte un autortiesības
9.1. Līdzēji apņemas Līguma spēkā esamības laikā un pēc tā beigām neizpaust trešajām personām informāciju, kas saistīta ar Līgumu un jebkuru citu informāciju, kuru Līdzēji viens otram nodevuši sakarā ar Līgumā paredzēto savstarpējo sadarbību. Visa informācija, ko Līdzēji sniedz viens otram Līguma izpildes laikā, tiek uzskatīta par konfidenciālu, izņemot tādu, kas minēta Līguma 9.3.punktā, un nevar tikt izpausta vai padarīta publiski pieejama bez otra Līdzēja rakstiskas piekrišanas. Nepieciešamības gadījumā Līdzēji var speciāli noteikt, arī paplašināt vai sašaurināt konfidenciālās informācijas apjomu, kā arī ieviest speciālu konfidenciālās informācijas apjomu, kā arī ieviest speciālu konfidencialitātes procedūru, rakstiski par to vienojoties.
9.2. Personas datu apstrādi Izpildītājs veic saskaņā ar Latvijas Republikā spēkā esošajiem normatīvajiem aktiem personas datu apstrādes jomā.
9.3. [bookmark: _Ref443990756]Līguma 9.1. punktā minētā informācija netiek uzskatīta par konfidenciālu, ja tā ir kļuvusi publiski pieejama saskaņā ar normatīvo aktu prasībām (grāmatvedības pārskatos u.tml.).
9.4. [bookmark: _Ref443990772]Izpildītājs pilnībā nodod Pasūtītājam visas Autortiesību likuma 15. panta pirmajā, otrajā un trešajā daļā noteiktās autoru mantiskās izņēmuma tiesības uz visiem Līguma izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem autortiesību objektiem, tajā skaitā izgatavotajiem un Pasūtītājam nodotajiem materiāliem. 
9.5. Izpildītājs garantē, ka ar visiem darbiniekiem, tajā skaitā, apakšuzņēmēju darbiniekiem ir noslēgti līgumi par darba devēja uzdevumā radītu darbu (Autortiesību likuma 12.panta otrā daļa).
9.6. Izpildītājs apņemas nodrošināt, ka visu Līguma izpildes rezultātā radīto un Pasūtītājam nodoto, un Pasūtītāja pilnā apmērā apmaksāto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2.punkts), uz darba atsaukšanu (14. panta pirmās daļas 3.punkts), uz vārda norādīšanu (14. panta pirmās daļas 4.punkts), uz darba neaizskaramību (14. panta pirmās daļas 5.punkts) un pretdarbību (14. panta pirmās daļas 6.punkts), pretējā gadījumā Izpildītāja pienākums ir segt visus Pasūtītāja zaudējumus.
9.7. Izpildītājam savos iesniedzamajos Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u. c.) ar saņemtajiem Nodevumiem vai to daļām. Izpildītājs nedrīkst nekādā gadījumā pieprasīt, lai Pasūtītājs, jebkādi izmantojot Nodevumus, obligāti publicē atsauces uz Izpildītāju. Šajā apakšpunktā raksturotās norādes Nodevumos, rīkojoties ar tiem vai jebkādām to daļām, Pasūtītājs neņem vērā. 

10. Citi noteikumi
10.1. Pasūtītāja kontaktpersona par Darba veikšanu ir valdes loceklis Uģis Saukums, tālr. 29225883, e-pasts: ugis.saukums@bnks.lv. 
10.2. Izpildītāja kontaktpersona par Darba veikšanu ir Jekaterina Karpenko, tālr.29276906. e-pasts: info@sertifika.lv.
10.3. Ja kāds no Līguma noteikumiem zaudē spēku, tad tas neietekmē citus Līguma noteikumus.
10.4. Līgums stājas spēkā dienā, kad to ir parakstījuši abi Līdzēji. Līguma noslēgšanas datums ir pēdējais droša paraksta un laika zīmoga datums. Līgums ir spēkā līdz tajā paredzēto saistību pilnīgai izpildei. Līgumam kā neatņemamas sastāvdaļas pievienoti šādi pielikumi:
1.pielikums - Tehniskā specifikācija un darba uzdevums;
2.pielikums - Izpildītāja finanšu piedāvājums;
3.pielikums - Izpildītāja vadošo speciālistu saraksts.

11. Pušu rekvizīti

